Streicher se voetspore: "Soedan"
JY LEES NOU Streicher se voetspore: "Soedan"
Ons eerste aand in Soedan het ons ? mielieland gekamp saam met nuwe pelle wat ons op die grenspos ontmoet het. Simon en Kirsty is twee Skotte wat vanaf Zambië reis tot in Skotland. Albei is mediese dokters en hulle is verskriklik vriendelik.
Die volgende dag se ry het ons lank gery in die rigting van Port Soedan. Ons kon toe nie Port Soedan haal nie, maar het 'n baie lekker kamp in die woestyn gehad. Alles langs die pad lyk presies dieselfde want dit is woestyn, maar dit bly vir my baie interessant.
Ons het wel die volgende dag gaan snorkel want dit is van die beste snorkel en scuba plekke in die wêreld. Ons is met 'n boot veertig minute die see in om by dieper water uit te kom. Waar ons gesnorkel het, was die rif nie meer as 5 meter diep nie. Die water is kristal blou en het vir my gelyk soos ideale snorkelwater. Die visse wat ek gesien het, is nie baie groot nie, en daar is nie so 'n groot verskeidenheid nie, maar die koraal was fantasties. Persoonlik dink ek die snorkel Vilanculos was beter, maar hierdie was steeds uniek omdat dit in die Rooi See was.
Ongelukkig was ons besoek aan Port Soedan baie kort, maar ons moes 'n ferry kry in Wadi Halfa. Die roete soontoe is baie dieselfde as wat ons al voorheen in Soedan gery het. Ons het weer deur die Nubiese woestyn gery.
Mens ry al langs die treinspoor in die woestyn maar dit bly vir my 'n belewenis om 100 km/h te ry en jy kan ry waar jy wil. Daar was letterlik niks gewees nie.
Ons het in die woestyn gekamp want ons geniet dit meer om van mense af weg te wees. Ongelukkig net toe ons die aand gaan slaap het, het die wind opgesteek en ons het baie koud gekry. Maar niks kan met 'n woestynkamp vergelyk nie.
Toe ons by Wadi Halfa aankom moes ons net sit en wag. Ons het 'n Soedanese vriend gehad wat vir ons al die rëelings getref het, en ons kon niks doen om te help nie. Gelukkig was die wag net vir een dag terwyl hy al die rëelings bevestig het.
Die ferry-rit is net kort van 'n dag na Aswan. Mens spandeer net een aand op die boot. Daar is rêrig nie te veel om op die boot te doen nie. Ek het 'n paar movies op my rekenaar gekyk. Dit het die rit baie korter gemaak, en voor ek dit geweet het, was ons in Aswan. Ons was vyf jaar gelede met die ‘Kilimandjaro tot Kaïro-reis’ ook op dié boot, dis ongelukkig al manier om in Egipte te kom.